הפיגוע בצומת גוש עציון (2016)

הפיגוע בצומת גוש עציון הוא פיגוע שאירע בט"ו באדר א' ה'תשע"ו בצומת גוש עציון, ובו ניסה מחבל לדקור אזרחים שעמדו בתחנת אוטובוס. בפיגוע נהרג קצין צה"ל, רב-סרן אליאב גלמן, שנורה בשוגג בעת ניטרול המחבל. ערך מורחב – גל הטרור הפלסטיני (2015–2016) החל מספטמבר 2015 החלה הסלמה בתקריות האלימות ובפיגועי הטרור כחלק מגל טרור שכונה גם "אינתיפאדת הבודדים", שאופיין בפיגועי דריסה ודקירה רבים על ידי מחבלים בודדים, ולא כחלק מארגון טרור. בינואר 2016 החלה ירידה הדרגתית במספר הפיגועים. בשלושת החודשים שקדמו לפיגוע, אירעו בצומת הגוש יותר מעשרה פיגועי דריסה, דקירה וירי. ביום רביעי בצהריים, ט"ו באדר א' ה'תשע"ו, סמוך לשעה 12:00, הגיע המחבל, ממדוח עמרו, בן 26, תושב הכפר דורא שבנפת חברון אל תחנת האוטובוס הדרומית שבצומת גוש עציון, חמוש בסכין. החיילים שהבחינו במחבל קראו לו לעצור, אך המחבל עקף את עמדת החיילים ופתח בריצה לעבר האזרחים ששהו בתחנה, ביניהם קצין צה"ל, רס"ן אליאב גלמן, ששהה בתחנה לאחר שירות מילואים. גלמן שלף את אקדחו האישי, הסתער לעבר המחבל, ואף הצליח לפגוע בו ולפוצעו, אך נפגע ונהרג מכדור תועה שנורה בשוגג על ידי החיילים. שלוש שנים לאחר הפיגוע, החליט בית המשפט הצבאי ביהודה ברוב של שניים, לזכות את המחבל מעבירת רצח, ולהרשיעו בהריגה בלבד. בית המשפט נימק את הזיכוי בכך שלא ניתן לקבוע כי המחבל אכן הגיע למקום על מנת לרצוח, ולכן לא ניתן לבסס את היסוד הנפשי הנדרש בכדי להרשיעו בעבירת גרימת מוות בכוונה. בית המשפט גזר על המחבל 30 שנות מאסר ומתן פיצוי כספי למשפחתו של אליאב. פסק הדין המיקל עורר סערה. שר הביטחון דאז אביגדור ליברמן תקף את החלטת השופטים וטען כי אין כל היגיון בפסיקה וכי המחבל אמור להיות מורשע ברצח. יושבת ראש מפלגת הבית היהודי, חברת הכנסת שולי מועלם-רפאלי תקפה אף היא את החלטת בית המשפט, וטענה כי "ערבי שרץ עם סכין לעבר יהודי עושה זאת במטרה אחת - לרצוח". ארגון אלמגור פנה לפרקליט הצבאי הראשי בבקשה לערער על הזיכוי, ולאחר זמן אכן הודיעה הפרקליטות הצבאית כי בכוונתה לערער על פסק הדין. בט"ו בתמוז ה'תשפ"ב התקיים דיון הערעור על פסק הדין בעניין המחבל. נשיא בית הדין הצבאי לערעורים תא"ל נתנאל בנישו קיבל את הערעור והרשיע את המחבל בעבירת רצח. בנימוקו לפסק הדין, ציין השופט כי ”ריצה מהירה לעבר קבוצת אזרחים וחיילים בטרמפיאדה תוך הנפת סכין, מלמדת על הכוונה לגרום למותם”. כחלק מהנצחת אליאב, הוציאה לזכרו המשפחה סידורי ילדים, ופאוצ'ים לנשיאת ספרי קודש במהלך השירות הצבאי. בשנת 2016, בנו בני נוער מהישוב כרמי צור את "מצפה אליאב" לזכרו. בשנת 2023, יצאה המדרשה לידע המקדש בפרויקט 'הוד אליאב', הכולל סיור וירטואלי בעזרת משקפי מציאות מדומה בבית המקדש. אש כוחותינו צומת גוש עציון הפיגוע בצומת גוש עציון (2005) הפיגוע המשולב בכניסה לאלון שבות עדו בן פורת ואלירן אהרון, ההרוג בפיגוע: אליאב גלמן מכרמי צור, באתר ערוץ 7, ט"ו באדר א' תשע"ו תיעוד הפיגוע, באתר טוויטר פסה"ד "תביעה הצבאית נ' ממדוח יוסף מוחמד עמרו" "פסה"ד "ערעור על פסק דינו של ביהמ"ש הצבאי יהודה" תמר איש-שלום, לזכרם: בית אחד וגעגוע | תמר איש-שלום, באתר חדשות 13, 1 במאי 2017 סיפור חייו של אליאב גלמן הי"ד, סרטון באתר יוטיוב, ט"ז באדר ה'תשע"ז אמיר בוחבוט‏, אינתיפאדה דועכת: מספר הפיגועים ביהודה ושומרון הצטמק לרבע מאז אוקטובר, באתר וואלה, 4 באפריל 2016. יואב זיתון ויעל פרידסון, חקירת הפיגוע: המחבל שינה כיוון, אחד הלוחמים פגע בשוגג באליאב, באתר ynet, 24 בפברואר 2016 עדו בן פורת, המחבל זוכה מעבירת רצח, באתר ערוץ 7, ‏כ"ב בחשוון ה'תשע"ט פסה"ד "תביעה הצבאית נ' ממדוח יוסף מוחמד עמרו" ישי לקס, בית הדין הצבאי מציג: המדריך לרוצח, באתר מידה, ‏ל' בחשוון ה'תשע"ט עטרה גרמן, ‏ליברמן: "אין היגיון? מחבל צריך להיות מורשע ברצח", באתר "סרוגים", 31 באוקטובר 2018 חזקי ברוך, אלמגור: לערער על הזיכוי החלקי של המחבל, באתר ערוץ 7, ‏כ"ו בחשוון ה'תשע"ט נטעאל בנדל, הפרקליטות תערער על החלטת בית הדין לזכות מחבל מרצח, באתר מקור ראשון, ‏י"ט בכסליו ה'תשע"ט בית המשפט הפך את ההחלטה והרשיע את המחבל ברצח אליאב גלמן, באתר ערוץ 7, ‏ט"ו בתמוז ה'תשפ"ב "פסה"ד "ערעור על פסק דינו של ביהמ"ש הצבאי יהודה" שמעון כהן, אליאב ז"ל מונצח בתפילת הילדים, באתר ערוץ 7, ‏ד' באייר ה'תשע"ז